ભારતમાં સ્વતંત્ર રીતે વિકસેલી ઇ-કોમર્સ કંપની ફ્લિપકાર્ટ વેચાઈ ગઈ. અમેરિકાન રીટેલ જાયન્ટ વૉલમાર્ટે તેને ખરીદી લીધી. વૉલમાર્ટ અમેરિકાની સૌથી મોટી રીટેલ કંપની, પણ તેને અમેરિકાની જ માર્કેટમાં એમેઝોન સહિતની ઇ-કોમર્સ કંપનીઓએ મોટો ફટકો માર્યો છે. એમેઝોન ઇન્ડિયામાં મોનોપોલી ના જમાવે તે માટે વૉલમાર્ટ ભારત આવીને એમેઝોન સામે સ્પર્ધામાં ઊભી રહી. એમેઝોન વિચાર કરતી રહી અને વૉલમાર્ટે ફ્લિપકાર્ટને ખરીદી લીધી. એમેઝોનમાં જ જોબ કરીને, ઇ-કોમર્સની આંટીઘૂંટી સમજીને બે બંસલદોસ્તોએ ફ્લિપકાર્ટની સ્થાપના કરી હતી. ફ્લિપકાર્ડને વિદેશી મૂડી ગળી ગઈ તે વાત સાચી છે, પણ એ વાત પણ એટલી જ સાચી જ છે કે વિદેશી મૂડીને કારણે જ ફ્લિપકાર્ડ ઊભી થઈ હતી. 70 ટકાથી વધુ હિસ્સો જાપાનની સોફ્ટબેન્ક અને બીજી વિદેશી કંપનીઓનો હપ્તો. ફાઉન્ડર્સ અને કર્મચારીઓ વગેરેના માંડ 15 ટકા હતા.